CELEX: 32014R1092
Language: ro
Date: 2014-10-16 00:00:00
Title: Regulamentul (UE) nr. 1092/2014 al Comisiei din 16 octombrie 2014 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea îndulcitorilor în anumite paste tartinabile din fructe sau legume  Text cu relevanță pentru SEE

17.10.2014   
            
            
               RO
            
            
               Jurnalul Oficial al Uniunii Europene
            
            
               L 299/19
            
         REGULAMENTUL (UE) NR. 1092/2014 AL COMISIEI
   din 16 octombrie 2014
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea îndulcitorilor în anumite paste tartinabile din fructe sau legume
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii cu aditivii alimentari autorizați pentru utilizare în produsele alimentare, precum și condițiile de utilizare a acestora.
            
         
               (2)
            
            
               Lista de aditivi alimentari a Uniunii poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               La 24 aprilie 2014, a fost depusă o cerere de autorizare a utilizării îndulcitorilor în toate produsele din subcategoria alimentară 04.2.5.3 „Alte paste tartinabile similare din fructe sau legume” din anexa II la Regulamentul (CE) nr. 1333/2008. Subcategoria respectivă include paste tartinabile din fructe sau legume similare gemurilor, jeleurilor și marmeladelor, astfel cum sunt definite în Directiva 2001/113/CE a Consiliului (3). Cererea a fost ulterior pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (4)
            
            
               Directiva 2001/113/CE a Consiliului descrie și definește gemurile, jeleurile și marmeladele. Pastele tartinabile din fructe sau legume similare gemurilor, jeleurilor și marmeladelor, clasificate în subcategoria alimentară 04.2.5.3, pot conține alte ingrediente decât cele enumerate în anexa II la Directiva 2001/113/CE (de exemplu, vitamine, minerale și arome).
            
         
               (5)
            
            
               Anexa II la Regulamentul (CE) nr. 1333/2008 autorizează utilizarea îndulcitorilor aspartam (E 951), neotame (E 961) și sare de aspartam-acesulfam (E 962) în gemuri, jeleuri și marmelade cu valoare energetică redusă, precum și în alte paste tartinabile similare din fructe, precum pastele tartinabile pe bază de fructe uscate, cu valoare energetică redusă sau fără adaos de zahăr.
            
         
               (6)
            
            
               Extinderea utilizării îndulcitorilor respectivi în toate celelalte paste tartinabile similare din fructe sau legume cu valoare energetică redusă va permite utilizarea lor în același mod ca în gemuri, jeleuri și marmelade cu valoare energetică redusă.
            
         
               (7)
            
            
               Dat fiind că pastele tartinabile din fructe sau legume sunt folosite ca alternativă la gemuri, jeleuri și marmelade, utilizarea îndulcitorilor în pastele respective nu va duce la o expunere suplimentară a consumatorilor și, prin urmare, nu reprezintă un pericol pentru sănătate.
            
         
               (8)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul Autorității Europene pentru Siguranța Alimentară pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este susceptibilă de a avea un efect asupra sănătății umane. Întrucât extinderea utilizării îndulcitorilor aspartam (E 951), neotame (E 961) și sare de aspartam-acesulfam (E 962) la toate celelalte paste tartinabile similare din fructe sau legume cu valoare energetică redusă constituie o actualizare a respectivei liste care nu este susceptibilă de a avea un efect asupra sănătății umane, nu este necesar să se solicite avizul Autorității Europene pentru Siguranța Alimentară.
            
         
               (9)
            
            
               Prin urmare, anexa II la Regulamentul (CE) nr. 1333/2008 ar trebui modificată în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  Directiva 2001/113/CE a Consiliului din 20 decembrie 2001 privind gemurile, jeleurile și marmeladele de fructe, precum și piureul de castane îndulcit destinate consumului uman (JO L 10, 12.1.2002, p. 67).
   
      ANEXĂ
      În partea E din anexa II la Regulamentul (CE) nr. 1333/2008, în subcategoria alimentară 04.2.5.3 „Alte paste tartinabile similare din fructe sau legume”, rubricile pentru E 951, E 961 și E 962 se înlocuiesc cu următorul text:
      
         
                      
                  
                  
                     „E 951
                  
                  
                     Aspartam
                  
                  
                     1 000
                  
                  
                      
                  
                  
                     numai paste tartinabile din fructe sau legume cu valoare energetică redusă și paste tartinabile pe bază de fructe uscate, cu valoare energetică redusă sau fără adaos de zahăr
                  
               
                      
                  
                  
                     E 961
                  
                  
                     Neotame
                  
                  
                     32
                  
                  
                      
                  
                  
                     numai paste tartinabile din fructe sau legume cu valoare energetică redusă și paste tartinabile pe bază de fructe uscate, cu valoare energetică redusă sau fără adaos de zahăr
                  
               
                      
                  
                  
                     E 962
                  
                  
                     Sare de aspartam-acesulfam
                  
                  
                     1 000
                  
                  
                     (11)b (49) (50)
                  
                  
                     numai paste tartinabile din fructe sau legume cu valoare energetică redusă și paste tartinabile pe bază de fructe uscate, cu valoare energetică redusă sau fără adaos de zahăr”